Christian Dior

Christian Ernest Dior (1905-yil 21-yanvar – 1957-yil 24-oktyabr) – fransuz dizayneri, dunyodagi eng mashhur moda uylardan biri Christian Dior SE brendining asoschisi. Uning moda uyi atigi 10 yil ichida „besh qitʼada tan olingan“ modalar uyi sifatida jahon miqyosida shuhrat qozongan.

Dior Ikkinchi jahon urushi davrida modalar sanoatini saqlab qolish maqsadida turli mashhur modachilar bilan ishlagan. Urush tugagach, u Dior moda uyini tashkil etib, oʻzining mashhur „New Look“ (Yangi qiyofa) kolleksiyasini taqdim etdi. 1947-yilda ilk bor namoyish etilgan bu kolleksiya yumaloq yelkalar, ingichka bel va juda keng yubkalari bilan ajralib turgan. „New Look“ ayollar modasida nihoyatda nafislik va hashamatni ulugʻlagan.

Christian Dior butun umri davomida, shuningdek, vafotidan keyin ham „Eng yaxshi kostyum dizayni“ nominatsiyasida koʻplab mukofotlarga sazovor boʻlgan. U 1957-yilda vafot etgan.

 Dior moda uyi 
1946-yilda muvaffaqiyatli tadbirkor Marcel Boussac Christian Diorni 1925-yilda tashkil etilgan Philippe et Gaston nomli Parij moda uyida dizayner sifatida ishlashga taklif qildi. Ammo Dior bu taklifni rad etdi, chunki u eski brendni qayta tiklashdan koʻra oʻz nomi ostida yangi moda uyini yaratishni istardi. 1946-yilda Boussacning moliyaviy yordami bilan Dior oʻzining moda uyiga asos soldi, kompaniyani boshqarishda toʻliq mustaqillikka ega boʻldi va oyligidan tashqari foydaning uchdan bir qismi oʻziga tegishini kafolatlab oldi. Uning birinchi kolleksiyasi 1947-yil 12-fevral kuni taqdim etilgan boʻlib, „Corolle“ (lotincha soʻz boʻlib, „gul barglarining aylana shaklidagi qismi“ degan maʼnoni bildiradi) deb nomlangan. Diorning ilk kolleksiyasi 90 ta libosdan iborat boʻlib, ularning har biri alohida obraz sifatida namoyish etilgan.

 Oʻlimi 
Dior 1957-yil 24-oktyabrda Italiyaning Montecatini shahrida taʼtilda boʻlgan vaqtida tushdan keyin karta oʻynayotgan paytida uchinchi yurak xurujidan vafot etgan.

 Manbalar 

 Adabiyotlar 

 Charleston, Beth Duncuff (2004 yil oktyabr). „Kristian Dior (1905-1957)“ . Heilbrunn sanʼat tarixi xronologiyasi . Nyu-York: Metropolitan sanʼat muzeyi . Harold Kodaning asl ishi asosida
 Dior, Kristian (1957). Kristian Dior va men . Nyu-York: Dutton
 Garsia-Moro, Guillaume, Le château de La Colle Noire, un art de vivre en Provence, Dior, 2018. Onlayn oʻqing
 Martin, Richard ; Koda, Garold (1996). Christian Dior . Nyu-York: Metropolitan sanʼat muzeyi

 Havolalar 

 Dior fotosuratlari va yangi ko'rinishdagi moda namunalari (arxivlangan, 2007-yil 13-oktyabr)
 Kristian Dior, “Afsona ortidagi odam” hujjatli filmi (2008-yil 6-oktyabrda arxivlangan)
 Chikago tarixi muzeyida Christian Dior raqamli kollektsiyalarda

Turkum:1957-yilda vafot etganlar
Turkum:1905-yilda tugʻilganlar
Turkum:Fransuz moda dizaynerlari
Turkum:LGBTQ moda dizaynerlari
Turkum:Ikkinchi jahon urushi fransuz harbiy xizmatchilari